Con 73 conceyos en riesgu altu o peraltu d’incendiu, el gobiernu d’Asturies sigue ensin contratar bomberos
#000001
Bomberos d’Asturies: “La evidente falta d’un mínimu de personal nes dotaciones de los parques de Bomberos del Serviciu d’Emerxencies del “Principado de Asturias“, xunío a la falta d’una organización con un mínimu de xacíu y respetu pola profesión de Bomberos, pue acabar costándonos la vida tarde o temprano”
#000002
Asturies entama la primavera amburando, con más de venti incendios entamaos esti fin de selmana, de los que dellos finaron por amatase gracies a la lluvia; fálase d’incendios intencionaos. Güei 13 conceyos tan en riesgu peraltu d’incendios y otros 60 en riesgu altu.
#000003
Entantu los Parques de Bomberos asturianos tan pocu menos que vacíos, siendo avezao que se manden dotaciones de namás dos o incluso una persona a amatar incendios , poniendo en riesgu la so vida más de lo que ya lo fae la so profesión.
#000004
Amás, la escasez de personal “cúbrese” desplazándo bomberos d’unos cientros de trabayu a otros, complicando’l so trabayu al alcontrase’n situaciones de riesgu nuna xeografía que nun conoz, nun cientru de trabayu que nun conoz y con compañeros que nun son del so grupu de trabayu.
#000005
Los bomberos reclamen mayor dotación de personal y denuncien direutamente al gobiernu y a la FSA PSOE de la situación que carecen “con estes condiciones de vientu, Asturies ardiendo... y el gobiernu ¿A qué esperen? ¿A qué un día volvamos del trabayu nun ataúd?.
#000006
Comu exemplu de la nefasta xestión de los ya escasos recursos, los bomberos denuncien la utilización de 20 camiones de bomberos nun actu elleutoral del FSA-PSOE. Los vehiclos foron desplazaos de Llanera a Avilés por trabayaores del Serviciu d’emerxencies pa que se lluciere el presidente na semeya, mientres namás 4 Bomberos de guardia quedaben abandonaos a la so suerte p’atender les emerxencies de 130.000 habitantes y tola industria de la zona. Los camiones de la semeya en realidá mercáronse por decision xudicial depués de que’l “Principado” tratare de desviar pa otros usos les perres destinaes a la so compra.
#000007